Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus
PATRICIA KING Igavene armastus
Mu tänane külaline jagab teiega
üht kõige dünaamilisemat sõnumit, mida olen eales kuulnud.
Ta usub täiega, et Jumala rahvas on võimeline
ületama maailma süstemaatilise vaesuse.
Ta usub, et iga vaene inimene võib tärgata ellu Kristuse külluses,
kui meie Jumala rahvana neid selles aitame.
Kas sa tahaks olla osa Jumala sõjaväest,
keda Ta on just praegu üles tõstmas,
et saada osa Tema riigi küllusest ja rikkusest
ja muuta rahvaid.
Kuuldes järgnevat sõnumit, saad nii väestatud usu poolt,
et kõik sinus tahab lihtsalt minna ja teha seda kõike.
Mu tänane külaline dr. Pat Francis
ainuüksi ei räägi sellest, aga ka elab seda välja.
Tal on erakordseid tunnistusi sellest,
kuidas Jumal on pööranud inimeste elud täiega ümber
ja toonud nad nö hütist paleesse.
Vaesusest külluse kätte.
Jumal võib teha seda, kelle iganes heaks.
Saad täna osa sõnumist, mis toidab su vaimu
ja muudab su elu kõige täiega.
Siinkohal aga minu sõber ja usukamraad dr. Pat Franies.
Tahan, et valmistuksime andma tänaõhtusel korjandusel,
aga et valmistuksime selleks ühel konkreetsel moel.
Usun, et üks viimaseid deemoneid,
kelle Jumal oma koguduses tapma peab,
on mammona vaim.
Jumal nimetab meid oma pruudiks
ja kui Tema on hea peigmees ehk abikaasa,
siis ma ei tea ühtki head meest,
kes tahaks, et ta naine elaks puuduses.
Saatan aga on toonud me üle ühe pettuse vaimu.
Me keskendume koguduse küpsedes päästele, tervenemisele
ja Püha Vaimu ristimisele.
Jumal toob oma tõe esile
ja keskendub aegajalt mõnele konkreetsele teemale.
Üks asi, millele Ta praegu keskendub, on õitsengu vaim.
Sõna "õitseng"
on omandanud koguduse keskel väga negatiivse varjundi,
kuna seda mõistet on valesti kasutatud.
Õitsengu sildi all jagati õpetust
püüdlusest suuremate ja säravamate asjade järele,
aga seal taga polnud mingit eesmärki.
Saatan aga püüab alati reostada kõike, mis on Jumalast,
et me jätaks selle sinnapaika.
Ta on teinud seda isegi sõnaga "kuningriik".
Teades oma koguduses,
et meie fookus peab olema Jumala kuningriigil,
muutsime me oma nime ja selleks sai Kuningriigi Lepingu Kogudus.
Osad me juhid küsisid: "Ps. Pat, oled sa ikka kindel,
et su koguduse nimes peab olema sees "Kuningriik"?
Sest inimesed seostavad seda kohe Jehoova tunnistajatega."
See on see, millised me oleme.
Me tõmbume tagasi, kui saatan on mingi puhta asja ära määrinud.
Ütlesin oma juhtkonnale: "Aga selles ongi kogu mõte.
Me oleme nii võimsad,
et võime võtta tagasi sõna "kuningriik"
ja kui oleme selle teemaga ühelpool,
ei seostu sõnaga "kuningriik" enam kellelegi Jehoova tunnistajad.
Nii võtame ühekaupa tagasi kõik selle, mis on saanud määritud ja rüvetatud.
Piiblis aga on ka väga selgelt öeldud:
"Armas, soovin sulle, et sul läheks igati hästi."
Jumal armastab meid.
See, et elame puuduses, ei tee meid kuidagi pühamaks.
Pealegi, elades puuduses,
ei saa me teha seda, mida Jumal tahab, et teeksime.
Nii on Jumal ka valmis rikkusi üle ja ümber kandma.
Oleme rääkinud prohvetlikult, et Jumal hakkab rikkusi üle kandma
ja me elamegi nüüd selles ajas.
Jumal hakkas mulle näitama, et rahvastel on hinged
ja iga rahva hing kisendab vabastamise järele.
Inimeste hinged kisendavad vabastamise järele.
Kuulsime täna õhtul prohvetlikku sõnumit,
mida kuulutasin ka Indoneesia üle.
Jumal ütleb: "Ma tahan oma lõikust. (et see saaks sisse toodud)
Tahan oma inimesi tagasi.
Tahan tagasi oma omandit.
Tahan tagasi oma kulda.
Tahan tagasi oma hõbedat.
See ei jää pimeduse kuningriiki,
vaid ma tõstan üles oma võitlejad,
sest "tänini rünnatakse taevariiki ja ründajad kisuvad selle endale".
Jumal tõstab esile võimsa armee inimesi,
kes vallutavad kõik vajaliku tagasi.
Olen pidanud erinevaid konverentse.
Viimati Indoneesias olles saime E-kirja ühelt sealselt juhtapostlilt,
kes kirjutas: "Dr. Pat, kohalikud hõimuinimesed
tahavad anda oma maad ja kulla teie hallata.
Nad tahavad, et te aitaks neil hallata seda kõike,
et nad ei saaks enam nöörida erinevate inimeste poolt,
kes võtavad nende raha ja rapivad neid täiega."
Ütlesin oma meeskonnale,
et ma ei taha enam tegeleda kauplemisega,
kuna kogen, et see aeg on möödas.
Läksin peale seda Jakartasse,
kus mu tõlgiks oli 26-aastane noormees.
Jumal ütles: "Vaata, kes sind tõlgib."
Palvetasin ta eest ja ütlesin:
"Pojake, kuna sa hakkad mind tõlkima,
pead ka liikuma minu võidmises,
sest kui sa ei liigu minu tasemel, hoiad mind tagasi."
Ta vastas: "Teeme nii, ps. Pat!"
Ütlesin: "Ma õpetan kirglikult, mistõttu pead ka õpetama kirglikult."
Ta vastas: "Teeme nii, ps. Pat!"
Ütlesin: "Ma õpetan väega, mistõttu pead ka õpetama väega."
Ta vastas: "Teeme nii, ps. Pat!"
Küsisin: "Hea küll, oled valmis selle kõige ülekandeks?"
Siis aga jagas ta minuga oma tunnistust.
Ta oli 14-aastane ja hästi andekas õpilane,
mistõttu ta pere saatis ta Ameerikasse õppima.
Ta helistas sealt koju ja ütles:
"Ema, ma nägin unes, et Jumal annab mulle kulda."
Ema vastas: "Nojah..."
Mõni aasta hiljem nägi ta taas unenäo ja ütles emale:
"Ema, Jumal ütles mulle, et Ta annab mulle kulda."
Ema vastas: "Nojah..."
Kolmas kord, olles juba ülikoolis, nägi ta taas und:
"Jumal ütleb, et ta annab mulle kulda jumalariigi endendamiseks."
Ema vastas: "Nüüd ma usun, et see unenägu on Jumalast."
Indoneesia hõimurahvad
on usaldanud selle pere hoolde üle 5000 hektari maad,
mis on tulvil kulda.
Jumal andis neile ühe uue viisi, kuidas kaevandada kulda nii,
et nad ei peaks sellesse suuri investeeringuid tegema.
See noormees ütles: "Dr. Pat, olen palganud 5000 inimest,
kes on alati elanud sellel maal,
aga pole kunagi saanud ise nautida selle vilja.
Seetõttu ärge öelge neile ei.
Ma tulen ja jagan teiega, mis ja kuidas.
Teeme seda koos.
Ma olen valmis.
Töötasime ju Jakartaski koos.
Teile pakutav maa asub küll moslemite kogukonnas,
aga nad on meid omaks võtnud
ja me oleme isegi risti sinna püsti löönud."
Nii ta jagas kõike, mida Jumal on tegemas
ja kuidas Jumal on varasid üle kandmas.
"Isegi, kui te neile praegu ei meeldi, hakkavad nad teid armastama."
Paljud religioossed juhid väidavad,
et sa ei tohi kanda kuldehteid, pükse ja mida iganes veel.
Rääkisin sellest kõigest 3 päeva
Indoneesia juhtiv-vaimulike, piiskoppide ja apostlitega.
Ütlesin neile: "Kui pean seisma siin ja rääkima kuldsõrmusest oma sõrmes
või kõrvarõngastest
või meigist,
on see lausa häbilugu,
sest see tähendab, et kui panete pahaks kuldsõrmust,
pole te ka valmis kullakaevanduseks.
Nii on lausa piinlik, kui peaksin üldse seda teemat puudutama."
On lausa piinlik,
et Jumal on koondanud kogu selle maa kulla ja rikkused
hõimurahvaste sekka ja mitte korrumpeerunud poliitikutele.
Kogudus aga pole selleks valmis,
sest me jändame mingite tühiste asjadega.
Kogu planeet Maa kuulub me Jumalale,
aga meie hoopis neame asju, mida Jumal on loonud.
Nii ütleb Jumal kogudusele: "Saage ometi küpseks,
sest ma ei taha anda kogu seda rikkust maailmale.
Tahaksin leida kogudusest inimesi, keda saaksin õnnistada.
Kes vabastaks mind õnnistama teid just nii palju, kui seda soovin
ja mitte arvama, et minu õnnistused on needuseks."
Nii lasebki siis Jumal meil küpseda, kuna Ta otsib lahendusi.
Ta otsib inimesi, keda Ta saaks õnnistada erakordse väega
ja erakordse rikkusega,
et omada erakordset mõju.
Jeesuse Kristuse kogudus saab olema mõjuvõimsaim üksus maa peal
ja iga põlv saab nõtkuma ning keel tunnistama,
et Jeesus Kristus on Issand.
See saa sündima
ja Jumal on seda juba saatanale öelnud.
Veel enne, kui see sündimagi saab.
Ilmutuse 11:15: Maailma kuningriik
on saanud meie Issanda ja tema Kristuse omaks
ning tema valitseb kuningana igavesest ajast igavesti.”
See valitsemine saab alguse Jumala rahvast
juba praegu.
Mitte alles siis, kui me sureme.
Me võtame tagasi kõik kuningriigid, mäed ja ühiskonnad,
mistõttu Jumal otsib vabatahtlikke.
Nii et täna õhtul, enne veel, kui külvame korjandusse -
kui olete kunagi neednud õitsengut ja head käekäiku,
siis parandagem meelt.
Kui olete kunagi pannud pahaks rikkaid,
parandagem meelt.
Sest see, mida põlgad, ei saa kunagi su omaks.
Saatan on õhutanud osasid meist üles needma iseennast.
Üks kummaline asi, mille osas peame valvel olema.
Peame olema valvel varjatud asjade osas,
mis püüavad meid mürgitada.
Üks abielupaar, kellega ma Lõuna-Aafrikas koostööd teen,
palusid 5 aastat Jumalat, et minust saaks nende mentor
ja ka juhendaja rahaasjades.
Nii saime üheks nädalavahetuseks kokku,
mil teenisin ka nende koguduses.
Kuulsin, kuidas see naine muudkui ütles:
"Oleme muutunud ja läheme teise kogudusse.
Me ei keskendu edukusele, vaid ikka Jumala Sõnale."
Ta ütles seda kolm korda, kuniks küsisin ta käest:
"On sul hea käekäigu vastu midagi?"
Ta ütles: "Ei, üldse mitte!" - "Aga sa mainisid seda kolm korda."
Ta vastas: "Ma ei mõelnud seda üldse nii!"
Ütlesin: "Aga su enda sõnadest mõistetakse sind süüdi."
Jumal ütleb: "Ma teen just seda, mida kuulen sind ütlevat.
Kui ütled, et oled rohutirts, siis seda sa ka oled
ja sa sured kõrbes."
Nii tuleb olla ettevaatlik selle osas, mida ütled.
Ta ütles: "Ma ei mõelnud seda nii."
Ütlesin: "Aga saatan on just häälestanud sind selliselt,
et räägid kõige selle vastu, mille osas minult nõu ja abi palud."
"Su enda sõnadest mõistetakse sind süüdi." (Mt.12:37)
Nii peavad paljud meist paluma Jumalalt andestust,
kui oleme kunagigi neednud edu ja head käekäiku
ning põlanud rikkaid inimesi.
Koguduse kantslist on nii palju lihtsam jagada tunnistust vaesusest,
kui tunnistust rikkusest.
Teile väga meeldiks, kui ütleksin siit lavalt:
"Mul pole kunagi olnud raha, aga Jumal õnnistas mind selle läbi,
et keegi poetas mulle 50-eurose taskusse.
Halleluuja, kiitus ja au Jumalale!"
Ja kõik hüüaks selle peale: "Halleluuja!",
sest me tunneme rõõmu vaesuse-tunnistustest.
See aga, mille üle rõõmustad, saab ka sulle osaks.
Üks Korea miljardär ütles mulle: "Ps. Pat, te olete teinud mu vabaks.
Sest koguduses, kus käin,
pole ma kunagi tundnud end vabalt rääkimaks oma rikkusest.
Tunnen, et ma ei kuulu sinna.
Nad vihkavad mind ja arvavad, et midagi on valesti."
Jumal aga vabastab meid ja kõrvaldab selle needuse,
kuna me oleme Tema Pruut.
Kõik see, mis sul puudub, on olemas pimeduse kuningriigis.
Nii peame võtma tagasi nii palju maid kui võimalik.
Peame võtma tagasi oma maad,
sest kui me seda ei tee, kuuluvad need teise kuningriiki.
Kui me ei võta tagasi oma ärisid, kuuluvad need teise kuningriiki.
Mida iganes sa tagasi ei võta, on seal kusagil,
aga Jumal ütleb: "Tooge see tagasi, sest ma tahan oma lõikust.
Ma tahan oma inimesi ja ma võtan nad tagasi."
Te võtate nad tagasi, tehes seda jõuga.
Kas lased Jumalal õnnistada end edu ja õitsenguga?
Kui oled selleks valmis,
siis tõsta oma käsi ja ütle: "Ma olen selleks valmis."
Ütle Talle, kui see sobib sulle.
Jumal ei taha piinata ega õõnestada sind.
Ta ei taha, et tunneksid end patusena.
Osa inimesi on aga sõlminud lausa lepingu vaesusega,
arvates, et see on OK olla vaene.
Jumal aga küsib: "Kes on teid ära sõnunud?"
Nii on kolm võimu, mille tahame murda koguduste üle.
1. Mammona vaimsus. Me ei sure vaestena.
Tee oma suu lahti ja ütle: "Ma ei sure vaesena!"
Saa osa jumalariigi tarkusest, õnnistusest ja soosingust
oma rahaasjade jaoks.
Telli terve pakett, mis kätkeb endas:
Patricia King'i raamatut "Astu üleloomulikku varustatusse"
ja Pat Francis'e õpetus-CD'd "Jumalariigi rikkus ja vägi".
Õpi tundma jumalariigi rahaprintsiipe ja haara meelevald oma saatuse üle.
Hind 20 dollarit + saatekulu.
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Järgmine vaim, kes meil tuleb kõrvaldada,
on religioossuse vaim.
Me oleme küll päästetud,
aga peame Jumala rahvana mõistma ka Jumala dünaamikat.
Kui Iisraeli lapsed olid kõrbes,
siis Jumala ligiolu oli seal koos nendega.
Koguduse telk oli nendega.
Nad laulsid, tantsisid ja prohveteerisid.
Neil olid tamburiinid, lipud ja Jumala ligiolu,
aga nad surid sellest hoolimata kõrbes.
Sest Jumala ligiolu ei tähenda automaatselt seda,
et sul on vägi midagi omistada.
Nii peame olema valvel,
et religioossude vaim ei paneks meid mingeid mänge mängima,
hoides meid seeläbi seotuina.
Me peame tegelema religioossuse vaimuga.
Kolmas aga on nõiduse vaim,
mis Pauluse sõnul röövib meilt kaine mõistuse.
Paulus küsis Gal.3:1: "Kes on teid ära sõnunud?
Mis teil viga on?
Kas te ometi ei mõtle oma ajudega?"
Eeva sai ka saatana poolt äranõiutud,
nii et ta ei saanud arugi, et ta on juba Jumala sarnane.
Saatan on nõidunud ja pimestanud meid
me tõelise identiteedi suhtes.
Ta paneb meid arvama, et meil pole väge,
kui meil tegelikult on.
Me usume ta valesid.
Saatan ütles Eevale: "Jumal ei taha, et oleksid Ta sarnane",
samas kui Jumal oli juba loonud Eeva oma näo sarnaseks!
Ta oli juba nagu Jumal!
Kristlastel on piinlik öelda, et neil on vägi,
sest nad arvavad, et see on uhkus.
Kes küll on teid ära sõnanud või nõidunud?
Me peame hakkama kuulutama välja tõde.
Tee oma suu lahti ja ütle: "Ma olen mõjuvõimas!"
Ütle: "Mul on meelevald."
Ütle: "Mida ma seon maa peal, on seotud ka taevas."
"Mille ma päästan lahti maa peal, on lahti päästetud ka taevas."
Jeesuse nimel.
Me murrame iga nõiduse väe, mille saatan on toonud me üle,
et panna meid uskuma valesid.
Me otsustame käia tões, sest selles peitub vägi.
Tänaõhtune korjandus ei saa olema tavapärane korjandus.
Tahan, et see oleks tõeline sõjapidamine.
Kui täna annad, siis anna konkreetselt oma edukuse nimel,
et edendada jumalariiki.
Edu ja õitseng pole see, kui omad suuremat maja
või rohkem asju,
sest lõppeks magad ju ikka vaid ühes magamistoas.
Samas pole ka vahet, kui sul on suurem maja -
Jumala jaoks pole sel nagunii tähtsust.
Nii et, kui soovid, osta aga nii suur maja, kui vaid soovid
Mina aga räägin edukusest, mis aitab jumalariiki edasi viia.
Ma räägin võimest päästa vaesed vabaks,
sest sa ise pole vaene.
See on see, millest ma räägin.
Ma räägin lahendustest, mille abil päästa lapsi vaesusest
ja pöörata vaesuse needus ümber Jeesuse nimel.
Ma räägin võimest pöörata mõni vale asi heaks
Jeesuse nimel.
See on see, millest ma räägin.
Räägin maa peal olevatest vajadustest,
mille osas Jumal saab öelda: "Siim, mine aja see asi korda!"
"Taavet, mine ehita see asi üles!"
"Saalomon, mine tee seda!"
"Ester, ma annan sulle poole Jumala kuningriigist
ja sa saad olema Iisraeli päästja."
See on see, millest ma räägin.
Kui paljud mõistavad, millest ma räägin?
Ma anun teid - palun andke Jumalale luba
kasutada teid sellisel moel.
See on nii Tema, teie kui lõikuse heaks ja pärast.
Nii et, kui me täna anname,
siis me anname seda edukuse nimel Jumalariigi eesmärkide heaks.
Me anname seda selleks,
et taevariik võiks levida iga rahva seas
ja iga põlv nõtkuks ning iga suu tunnistaks,
et meie Jeesus Kristus on Issand.
Me anname selle heaks, et olla lahenduseks siin maa peal.
Me anname selleks, et vaesed vaataksid koguduse poole,
kuna vaid kogudus saab tõmmata neid välja nende jamadest
ja taastada nende väärikuse.
Tõsta oma käsi, kui vajad annetusümbrikku
ja kuuluta: "Ma külvan oma tuleviku edukusse.
Mind on kutsutud just sellise aja jaoks nagu praegu.
Jumal teeb mind suureks."
Jumal ütles Aabrahamile: "Jäta kõik ja ma teen sind suureks!"
Jumal ei taha anda su õnnistust ja au kellelegi teisele,
vaid Ta teeb sind suureks.
Anna ja kuuluta, et Jumal teeb su suureks.
Jumal õnnistab sind.
Kui Jumal ütleb, et Ta õnnistab sind, siis mida Ta sellega ütleb?
Seda, et Ta õnnistab sind
ja keegi ega miski ei saa takistada ega peatada sind.
Sest sa oled lepingus, mis on nii sinu, Jumala kui inimeste heaks.
See pole vaid sinu ja su lähedaste jaoks.
See on ka jumalariigi jaoks.
Mõistate te seda vahet?
Jumal taastab osade te jaoks selle, mis on teilt röövitud.
Ta taastab selle, mis on röövitud.
Olin Indoneesias,
kui Jumal rääkis mulle lunastaja võidmisest.
Ta ütles, et ostab tagasi kõik, mis on varastatud.
Jumal ostab osasid meist välja ehk tühistab me võlad.
Võlgade tühistamine ei saanud alguse Ameerikast.
Piiblis on mitmeid inimesi, kelle Jumal välja ostis
ja Ta ostab ka sind su võlgadest vabaks.
Ta taastab su maa ja annab sulle tagasi su väärikuse.
See on see uus võidmine,
mis tuleb Jumala rahva ja Ta koguduse üle.
Jumal ostab oma koguduse vabaks,
muutes selle küpseks ja ehitades selle üles
ning põrguväravad ei saa selle vastu.
Jumal annab sulle väe,
nii et, mille iganes sa seod maa peal, saab seotud ka taevas
ja mille iganes sa vabastad maa peal, saab vabastatud ka taevas.
Nii et kogudus peab tõusma
oma tõelise väärikuse ja olemuse tasandile.
Jumal juhib meid Moosese vaimsuse juurde
Ta annab meile meelevalla ja väe vaimu,
nii et isegi kõige kõrgema taseme vaarao
kummardub Jeesuse nime ees.
Milline võimas sõnum.
Mäletan, kui olime sellel naistekonverentsil
ja dr. Pat Francis jagas seda sõna,
siis seda oli tunda, kuidas saatan väriseb
ja kuidas religioossuse vaimud põgenesid sealt.
Patil on nii suur meelevald.
Paljud inimesed tulid peale seda mu juurde
ja ütlesid: "Mu elu pole enam kunagi endine.
See sõnum paljastas minus asju, mis hoidsid mind tagasi
olemast Jumalas kõik, mis ma olema peaks."
Nii tahan küsida seda sama ka sinu käest.
Kas dr Francise kõnes oli asju, mis tekitasid sinus ebamugavust
või paljastasid teatud religioosset mõtteviisi?
Tea, et religioossuse vaimud tahavad alati hoida meid vaesuses.
Paljud maailma religioonid ütlevad inimestele,
et nad peavad saama hakkama selle või tolleta,
et olla rohkem vaimulikud.
Inimesed muide arvavad,
et nad on pühamad, kui nad on vaesed.
See aga on vale ja täiesti vastupidine tõele,
sest me teame, et taevas pole mingit puudust.
Seal on ülevoolavalt küllust
ja Jumala armastust, headust ning täiust
ja Ta tahab, et me elaks maa peal nii nagu kõik on taevas.
Ta pole mitte puuduse, vaid "enam kui küll"-Jumal.
Nii tahangi küsida,
kas see sõnum paljastas sinus midagi, mis vajab korda seadmist?
Sest sageli, kui muudame oma mõtteviisi,
muutuvad ka me eluolukorrad.
Me enda teenistus usub kõige täiega sellesse sõnumisse.
Mina usun, et me saame juba oma eluajal
kõrvaldada pideva vaesuse,
kui me vaid elame ja käime koos Jumalaga.
Kui kogudus järgib Jumala Sõna ja tõde,
on meil ka väge ja tarkust kanda hoolt vaeste eest
ja õpetada neile, kuidas olla produktiivsed.
Kuidas olla viljakad ja paljuneda.
Jumala Sõna kätkeb tõotusi, mis lasevad meil endil
elada Jumala headuses ja külluses rahuldustpakkuvat elu.
Nii saame ka julgustada üksteist astuma sellesse täiusesse juba täna.
Tahan julgustada sind olema kõik, milleks Jumal on sind kutsunud
selles õnnistuste sfääris.
Jumalariigi edukuses, külluses ja rikkuses.
Ära karda neid sõnu!
Osa inimesi arvab, et see kõik kuulub
ühe minevikus olnud usuliikumise juurde,
mis läks omadega rappa.
Ole väga ettevaatlik, mida sa hukka mõistad,
sest vahel me mõistame hukka asju, mida me ei mõista.
Iga Jumala liikumisega kaasneb äärmusi
ja võib-olla isegi Tema armu kuritarvitamist.
See aga ei tähenda,
et peaksime veel lapse pesuveega välja viskama.
Peame tugevasti hoidma kinni kõigest, mis on hea
ja mis on Jumala tõotused.
Sest muidu muutume ise Jumala tõe vaenlaseks
ja seda me ju ei soovi.
Üht aga tean ma kindlalt -
Jumal tahab, et sul läheks hästi ja sa võiks kogeda küllust.
Ma soovin seda sulle samuti.
Nii tahan kutsuda sind üles hakkama XP Teenistuse partneriks.
Tahan, et tõuseksid ja hakkaksid külvama seemneid,
tehes seda usus ja armastuses.
Mitte vaid jumalariigi kasvu ja edendamise nimel,
aga ka selleks, et saaksid ise sellest osa;
et Jumala õnnistuste väravad avaneks ka su enda elus.
Tean, et paljud teist on nautinud neid saateid
ja saanud osa paljust heast,
mis Jumalal on olnud varuks ka nende saadete kaudu.
Samas aga pole teil ehk olnud võimalust
külvata ka ise sellesse teenistusse.
Nii tahangi kutsuda teid üles tegema seda.
Täpsem info meie toetamise kohta
on leitav me kodulehelt www.patriciaking.com
Külvake juba täna!
Mul on ka üks prohvetlik sõna, mis puudutab päris paljusid teist.
Näen, et päris paljud teist
on igatsenud rahalise paljunemise järele,
aga igakord, kui olete järginud seda igatsust,
on teid tabanud mingi rünnak,
mistõttu te kardate litsuda edasi, et kogeda enamat.
Ühtlasi aga olete järeldanud, et see lihtsalt ei toimi.
Samas on see olnud saatana taktika.
Jumal ütleb teile: "Tõuske üles ja jätkake edasi litsumist ja liikumist,
seistes minu Sõnal ja kuulutades seda välja,
kuni mõni vale või olukord saavad allutatud minu tõele.
See saab allutatud minu tõele. See tõesti saab."
Nii tahan kuulutada õnnistusi igaühe teie üle,
et te näeks Jumala liikumist ja läbimurret
murdes sisse teie olukorda
ja viies teid täiesti uuele tasandile Tema aus ja külluses.
Rohkem aga kui midagi muud, pidage meeles,
et kõigist Jumala õnnistustest on Tema armastus suurim
ja kuna Ta armastab teid,
täidab Ta ka kõik teie vajadused oma armu rikkust mööda Kristuses.
Jumal armastab teid igavese armastusega.
Ta tõesti teeb seda.
Saa osa jumalariigi tarkusest, õnnistusest ja soosingust
oma rahaasjade jaoks.
Telli terve pakett, mis kätkeb endas:
Patricia King'i raamatut "Astu üleloomulikku varustatusse"
ja Pat Francis'e õpetus-CD'd "Jumalariigi rikkus ja vägi".
Õpi tundma jumalariigi rahaprintsiipe ja haara meelevald oma saatuse üle.
Hind 20 dollarit + saatekulu.
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Tõlge: Anne-Ly Raukas